**Lüllemäe Kooli lasteaia mänguväljaku projekteerimis- ja ehitustööd**

**TEHNILINE KIRJELDUS**

1. **TERMINID**

Tehnilises kirjelduses on Hankijat nimetatud Tellijaks.

Isikut, kellega käesoleva hanke tulemusena sõlmitakse töövõtuleping, nimetatakse Töövõtjaks.

1. **HANKEOBJEKT**

Käesoleva hanke objektiks on Valga vallas Lüllemäe külas Kirikumõisa tee 15 kinnistule (katastritunnus 85501:001:0197) Lüllemäe Põhikooli lasteaia mänguväljakule uute atraktsioonide projekteerimine ja ehitamine.

|  |  |
| --- | --- |
| Objekt/aadress | Tehnilised näitajad |
| Lüllemäe Põhikooli lasteaed  Kirikumõisa tee 15 kinnistu (katastritunnus 85501:001:0197), Lüllemäe külas, Valga vald, Valga maakond. | Kasutusotstarve: 24129 Avaliku kasutusega  spordi- ja puhkerajatis, sh mänguväljak |

1. **TÖÖDE ALUSDOKUMENDID**

Tööde alusdokumendid on (kõik kokku Lähtedokumentatsioon):

**3.1**. Käesolev tehniline kirjeldus;

**3.2.** Hankelepingu projekt;

**3.3.** Tööde mahutabel:

Juhul kui hankedokumentatsiooni osade vahel on vastuolu(sid) või võimaldavad mitmesugust tõlgendust tuleb hanke käigus esitada Tellijale küsimused selgituste saamiseks. Kui Töövõtja ei esita vastuolude kohta küsimusi, on Tellijal õigus valida sobivam tõlgendus. Pärast pakkumuse esitamist ei rahulda Tellija ühtegi Töövõtja ettenägematutele asjaoludele, mitteinformeeritusele, teisiti tõlgendamisele või muule ettekäändele tuginevat pretensiooni või lisanõuet, s.h. rahalist nõuet. Tööde teostamisel tuleb järgida kõiki kehtivaid õigusakte, standardeid, tehnilisi norme ja kvaliteedinõudeid.

1. **TELLIJA EESMÄRK**

Käesoleval hetkel on lasteaia mänguväljaku atraktsioonid osaliselt amortiseerunud või vajavad suuri parandustöid. Hanke tulemusena peab valmima Lüllemäe külas Kirikumõisa tee 15 kinnistule Vabariigis kehtivatele seadustele, nõuetele ja standarditele vastav, ehitusloa alusel valminud ja kasutusluba omav atraktiivne laste mänguväljak. Mänguväljak peab pakkuma mitmekesist ja erinevaid füüsilisi ja vaimseid võimeid arendavaid mänguelemente alates mudilastest (1+ eluaastat) kuni 7-8 aasta vanustele lastele. Mänguväljak peab moodustama Lüllemäe Põhikooli asumiga ja olemasolevate rajatistega sobituva terviku. Projekteerimisel ja ehitamisel tuleb aluseks Tellija poolsed soovid ja kohalikud asjaolud.

**Käesoleva hanke eesmärk on leida töövõtja, kellega sõlmida töövõtu leping ja kes projekteerib nõuetekohase mänguväljaku atraktsioonid Lüllemäe Põhikooli lasteaia jaoks ning teostaks vajaminevad ehitustööd Lüllemäel Kirikumõisa tee 15 kinnistutel.**

**5. TÖÖDE KIRJELDUS**

Projekteerida ja ehitada valmis Lüllemäe Põhikooli lasteaia mänguväljaku jaoks uued nõuetele vastavad atraktsioonid (vt asendiplaan - lisa 1). Mänguväljaku atraktsioonid peavad olema läbivalt:

* ühtses stiilis ja värvitoonides;
* sarnaste materjali kombinatsioonidega;
* vastama kõigile koolieelse lasteasutuse mänguväljakule kehtestatud nõuetele;
* kõik rajatised peavad olema looduslähedastes toonides (pruun, hall, roheline, metallik, puidutoon) ja enne Tellijaga kooskõlastada.

**Tööde hulka kuulub:**

**5.1.** Sõimelaste mänguväljaku ala aiaga piiramine 60 meetri ulatuses (keevispaneel, 1,5 m kõrgune, tumeroheline, jalgvärav 1 m laiune). Olemasoleva 18 m pikkuse keevispaneelidest piirdeaia ümberpaigutamine ja selle asemele umbes 70cm kõrguse puidust lippaiaga (lipi tipp ümara kujuga), mis jääb eraldama sõimelaste mänguväljakut liitrühmade mänguväljakust (umbes 18 m). Puidust lippaial on üks värav laiusega 1 m. Puitaia värv kooskõlastatakse Tellijaga.

**5.2** Liumägi 1,5-3-aastastele lastele (1 tk). Kirjeldus: peab olema 3-6-astmeline trepp platvormile mõlemalt poolt käsipuu või ohutusseinaga. Platvormi kaks külge on piiratud ohutusseinaga. Soovitavalt võib olla liumäe seintel liigutatavad elemendid loendamise harjutamiseks või muude sobilike tegevuste jaoks. Platvormilt viib alla liumägi. Trepi ja liurenni ees on kummimatt.



Joonis 1. Liumägi 1,5-3-aastastele lastele

**5.3.** Mängumaja katusega (1 tk), sobilik vanusele 1-4 aastat. Kirjeldus: mängumaja on seintega piiratud vähemalt kolmest küljest. Vähemalt ühe seina välisküljel on motoorikaelemendid. Mängumajal peavad olema majaga ühendudes olev lauake ja pink(id).

Pilt, millel on kujutatud laud, töölaud, mööbel

Kirjeldus on genereeritud automaatselt

Joonis 2. Mängumaja katusega

**5.4.** 2-kohaline kiik istmetega (3 tk). Kirjeldus: kiigu tugitala on metallist, jalad puidust. Kahe kiigu istmed (4 tk kokku) on n-ö tavalised ja ühel kiigel on beebiistmed (2 tk). Kõik kiigu ketid peavad olema pealistatud plastikuga.

Pilt, millel on kujutatud taevas, kaal, kiik, seade

Kirjeldus on genereeritud automaatselt

Joonis 3. Kiigeraam 2-kohalise istmega (3 tk kiigeraami)

Pilt, millel on kujutatud tool, must

Kirjeldus on genereeritud automaatselt

Joonis 4. Beebiiste (2 tk)

**5.5.** Mängulinnak (1tk), sobilik vanusele 2-8 aastat. Kirjeldus: torn katusega, trepp, liurenn, kaldsild astmetega, sein ronimiskivide ja haardeavadega, võrgust ronimissein, redel, kaldsein ronimispulkade ja köiega, liutoru, motoorikavahenditega küljepaneel, trips-traps-trull mäng, mängunurk istmega ja letiga, rooliga küljepaneel.

Pilt, millel on kujutatud kellapill

Kirjeldus on genereeritud automaatselt

Joonis 5. Mängulinnak (1 tk)

**5.6.** Ehitusprojekt

5.6.1. Projektdokumentatsioon esitatakse Tellijale koos ehitusloa taotlusega läbi ehitisregistri www.ehr.ee.

5.6.2. Ehitusprojekt kooskõlastatakse hankijaga enne ehitustöödega alustamist.

**5.7.** Mänguväljaku rajamisel valmistatakse ette pinnas, eemaldatakse ettejäävad põõsad jms.

**5.8.** Mänguväljaku rajamise lõppedes viimistletakse atraktsioone ümbritsev kannatada saanud pinnas mulla ja muruseemnega.

**5.9.** Mänguväljakute atraktsioonide alune maapind tasandatakse, et kuhugi ei hakka kogunema vihmavesi (lombid). Peale tasandamist kaetakse mängulinnaku ja kiikude alune turvaala ühtlase vähemalt 30 cm paksuse puidulaastu kihiga. Atraktsioonide turvaaluskate peab vastama kehtivatele nõuetele ja standardile.

**6. ÜLDISED NÕUDED**

Teostatud tööd peavad vastama kehtestatud nõuetele, olles ülalpidamises võimalikult vastupidavad ja kauakestvad ning mille ülalpidamisekulud oleksid võimalikult madalad.

Sealhulgas:

**6.1.** paigaldatavad seadmed ja atraktsioonid peavad vastama ehitusnormidele ja -nõuetele, õigusaktidele ja käesolevas tehnilises kirjelduses toodud nõuetele;

**6.2.** kasutatud materjalid, tooted, seadmed, tehnosüsteemid ja nende paigaldamise tehnoloogiad peavad vastama kehtestatud nõuetele ja olema sobilikud;

**6.3.** kasutatud materjalid, tooted, seadmed ja nende paigaldamise tehnoloogia peavad tagama võimalikult pika kasutusea, vastupidavuse ning olema võimalikult kulumiskindlad;

**6.4**. tööd peavad vastama Heale Ehitustavale;

**6.5.** pakutavate toodete gabariidi peavada olema ette antud mõõtudega võrdsed või suuremad;

**6.6.** tehnilises kirjelduses toodud toodete asemel võib pakkuda taolisi või nendega samaväärseid vahendeid, kusjuures nende põhifunktsioonid ja turvanõuded peavad olema täidetud ning need peavad mahtuma koos turvaaladega projektis ettenähtud platsile.

**6.7.** Mänguväljak ning aluskate peavad vastama kehtivate standardite EVS-EN1176 ja EVS-EN1177 või samaväärse standardi nõuetele. Pakkuja esitab kinnituseks kolmanda osapoole sertifikaadi või tootja vastavusdeklaratsiooni.

**6.8.** Garantiiaeg toodetele ja paigaldusele peab olema vähemalt 2 aastat.

**7. TÖÖDE TEOSTAMISE AEG**

Ehitustööde aeg: kolm kuud alates lepingu allkirjastamisest.

**8. NÕUDED HINNAPAKKUMUSE VORMISTAMISELE**

8.1. hinnapakkumuse palume vormistada Valga Vallavalitsusele;

8.2. hinnapakkumusel peab olema väljastamise kuupäev;

8.3. hinnapakkumusel peavad olema pakkumise esitaja rekvisiidid (pakkuja ärinimi, äriregistri kood, käibemaksukohuslase reg. nr, aadress, kontakttelefon);

8.4. käesolev pakkumus peab kehtima kaks kuud;

8.5. hinnapakkumusele palun lisada pakutavate asjade fotod;

8.6. hinnapakkumuses palume eraldi välja tuua nimetatud vahendite nimetused, kogused ja hind. Palun tuua pakkumuses välja summa ilma käibemaksuta, käibemaks ja summa koos käibemaksuga ja et hind sisaldab toodete transporti objektile ja paigaldust;

8.7. hinnapakkumuses peab pakkuja kinnitama, et kaup on uus;

8.8. hinnapakkumine peab sisaldama toodete juures kasutatavate materjalide spetsifikatsiooni.

Projekteerimis- ja ehitustööd peavad olema teostatud selliselt, et oleks tagatud hankija eesmärk. Projekteerimis- ja ehitustöödel arvestada käesoleva pakkumiskutse tingimusi, Eestis kehtivaid seadusi, standardeid, normdokumente ja juhendeid. Töövõtja peab enne töödega alustamist hankima kõik vajalikud load (s.h. ehitusluba) ja kooskõlastused. Töövõtja taotleb ehitustööde lõpetamisel kasutusloa, mis on aluseks tööde üleandmise ja vastuvõtmise akti vormistamiseks.

Pakkumiste hindamise aluseks on majanduslikult soodsaim pakkumus, st valituks osutub hinnapäringu kõigile tingimustele vastav madalaima hinna pakkuja. Hankija jätab endale õiguse pidada esitatud pakkumiste üle läbirääkimisi.

Kontaktisik objektil: Lüllemäe Kooli direktor Jana Tiits, e-post [kool@karula.edu.ee](mailto:kool@karula.edu.ee),

telefon 5308 3117

**9. LISA**

**Asendiplaan**

**Pilt, millel on kujutatud kaart

Kirjeldus on genereeritud automaatselt**